Harburg-Freudenberger Belišće d.o.o., Radnička 5, 31551 Belišće, OIB: 12507002907; kojeg zastupa Zoran Uranjek, član uprave te prokurist Dalibor Perković (u daljnjem tekstu: Naručitelj),

i

\_\_\_\_\_\_\_\_\_\_\_\_\_\_\_\_\_\_ (naziv), sjedište, OIB:, kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu: Izvođač),

na temelju Odluke o odabiru broj: \_\_\_\_\_\_\_\_\_ od \_\_\_\_\_\_\_\_\_, donijete u postupku nabave s objavom Obavijesti o nabavi, evidencijski broj nabave: 03-0071, za izgradnju integrirane Fotonaponske ICT elektrane za vlastitu potrošnju, sklapaju sljedeći

**PRIJEDLOG UGOVORA**

**o izgradnji integrirane fotonaponske ICT elektrane za vlastitu potrošnju**

**PREDMET UGOVORA**

Članak 1.

Ugovorne stranke suglasno utvrđuju da je predmet ovog ugovora nabava, ugradnja i implementacija integrirane fotonaponske ICT elektrane.

Članak 2.

Ugovorne strane suglasno utvrđuju da je Naručitelj vlasnik/zakoniti posjednik nekretnine označene kao: fotonaponska elektrana za vlastitu potrošnju Harburg-Freudenberger Belišće, koja se izvodi na lokaciji Valpovo, Bana Josipa Jelačića 32, 31550 Valpovo, k.č.br. 2790/2, k.o. Valpovo, a na kojoj će se na objektu (krovu) izgraditi fotonaponska elektrana, ukupne DC snage 278,0 kW.

Članak 3.

Ovim ugovorom Naručitelj naručuje, a Izvođač preuzima izvršenje:

* Dobava, isporuka i ugradnja opreme za integriranu fotonaponsku ICT elektranu Harburg-Freudenberger Belišće, ukupne snage 278,0 kW,
* mjerenje kvalitete električne energije za integriranu fotonaponsku ICT elektranu Harburg-Freudenberger Belišće
* ishođenje odobrenja za rad istih od strane HEP-ODS-a d.o.o,
* puštanje u rad integrirane fotonaponske ICT elektrane Harburg-Freudenberger Belišće, ukupne snage 278,0 kW.

Članak 4.

Ugovorne strane suglasno utvrđuju da se izgradnja, odnosno instaliranje integrirane fotonaponske ICT elektrane Harburg-Freudenberger Belišće, ukupne snage 278,0 kW na krovnoj površini zgrade, sastoji od:

* nabave dijela potrebne opreme za montažu fotonaponske elektrane (fotonaponski moduli, krovna podkonstrukcija, kablovi i konektori, razvodni i SPMO ormari),
* isporuke i konfiguracije ICT rješenja za nadzor fotonaponske elektrane i pohranu podataka,
* dostave i montaže fotonaponske elektrane te pripreme za priključak na elektroenergetsku mrežu,
* izrade potrebnih elaborata i izvještaja,
* testnog pogona fotonaponske elektrane i puštanja u rad.

Članak 5.

Izvođač se obvezuje izgraditi, odnosno instalirati i pustiti u rad integriranu fotonaponsku ICT elektranu Harburg-Freudenberger Belišće, ukupne DC snage 278,0 kW, koja se sastoji od sljedećih glavnih komponenti:

* fotonaponski moduli,
* sustav za montažu na krovnu površinu,
* inverteri,
* udaljeno praćenje rada elektrane i pohranu podataka,
* elektroenergetski razvod obuhvata zahvata projekta u industrijskom postrojenju,
* izrada potrebnih elaborata i izvještaja,
* ishođenje odobrenja rada iste od strane HEP-ODS d.o.o.

Izvođač se obvezuje po okončanom obračunu potpisati zapisnik o primopredaji radova.

**CIJENA UGOVORA**

Članak 6.

Za izvođenje radova iz Članka 1. ovog Ugovora ugovaraju se jedinične cijene prema troškovniku koji je sastavni dio ugovora, slijedom kojih se ugovara cijena radova u iznosu od:

\_\_\_\_\_kuna + PDV \_\_\_\_\_ kuna

Sveukupno: \_\_\_\_\_. kuna

Ovim Ugovorom Izvođač preuzima obvezu izvođenja radova koji su predmet Ugovora po unaprijed navedenom iznosu po jediničnim cijenama utvrđenim za pojedine vrste radova koji su navedeni i upisani u stavkama troškovnika, a konačan obračun vršit će se na temelju stvarno izvedenih radova i količina ovjerenih od strane nadzora Naručitelja, primjenom ugovorenih jediničnih cijena iz ponudbenog troškovnika.

Ugovorne strane suglasno ugovaraju nepromjenjivost jediničnih cijena navedenih i upisanih u troškovniku te su ugovorene jedinične cijene fiksne i nepromjenjive.

**NAČIN PLAĆANJA**

Članak 7.

Izvođač se obvezuje za izvedene radove ispostavljati mjesečne privremene situacije i okončanu situaciju. Nadzorni inženjer i Naručitelj obavezni su ovjeriti, pregledati i potvrditi ispravnost privremene situacije u roku od 5 (pet) dana, a okončanu u roku od 10 (deset) dana, od zaprimanja situacije. Naručitelj se obvezuje Izvođaču platiti neosporen iznos cijene za izvedene radove prema ovjerenim situacijama u roku do 30 (trideset) dana od ovjere situacije od strane Naručitelja.

Vrijednost osporenog dijela cijene situacije treba biti riješena i plaćena prilikom podnošenja naredne situacije.

**ROKOVI IZVRŠENJA**

Članak 8.

Naručitelj će Izvođača radova uvesti u posao u roku ne dužem od 30 (trideset) kalendarskih dana od dana obostranog potpisa Ugovora. Izvođač je uveden u posao predajom projektne dokumentacije u jednom primjerku od strane Naručitelja.

Izvođač se obvezuje radove na izgradnji, montiranju i puštanju fotonaponske ICT elektrane izvesti u roku od 45 dana računajući od dana uvođenja u posao.

Završetkom radova smatra se datum koji je nadzorni inženjer Naručitelja potvrdio kao datum s kojim su svi ugovoreni radovi izvedeni u cijelosti te je izvršena primopredaja radova, što se evidentira u potpisanom zapisniku o primopredaji radova, a čime je ujedno izvršena i isporuka predmeta nabave. Zapisnik o primopredaji radova i okončanom obračunu potpisuju ovlaštena osoba za zastupanje Naručitelja, Izvođač i nadzorni inženjer.

Izvoditelj i Naručitelj imaju pravo na produženje roka izvođenja radova u sljedećim slučajevima:

* uslijed nastupa više sile,
* uslijed mjera predviđenih aktima javnopravnih tijela,
* uslijed pisanog zahtjeva Naručitelja za prekidom radova,
* uslijed pisanog odobrenja Naručitelja za produženjem izvođenja radova,
* neplaćanje izvedenih radova od strane Naručitelja ako je zakašnjenje u plaćanju znatno otežalo izvršenje radova (manja zakašnjenja ne mogu utjecati na produljenje rokova),
* nepredviđeni radovi ili okolnosti uslijed kojih je došlo do duljeg zastoja ili usporenja radova, a Izvođač ih nije mogao otkloniti poduzimanjem odgovarajućih mjera.

Pod višom silom podrazumijevaju se prirodni događaji, npr. poplave, požari i sl. ili pak ljudske radnje koje utječu na tijek radova, kao npr. karantena, iznenadno ograničenje robama bitnim za odvijanje radova i sl. Izvoditelj i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka izvođenja radova osim u slučaju kad su mjere predviđene aktima javnopravnih tijela donesene isključivo zbog krivnje Izvoditelja.

Izvoditelj je dužan, čim sazna, a najkasnije u roku od 3 dana od nastanka prethodno navedenih smetnji, o tome pismeno obavijestiti Naručitelja. Isto je obvezan upisati u građevinski dnevnik radi dobivanja potrebne suglasnosti, odnosno potvrde o nastanku i prestanku promijenjenih okolnosti.

Ako Izvođač vlastitom krivnjom ne izvede radove u utvrđenom roku, Naručitelj je ovlašten bez štete po svoja ostala prava iz ovog Ugovora naplatiti ugovornu kaznu u iznosu od 5‰ (pet promila) za svaki dan kašnjenja, a do najviše do 10% (deset posto) od ugovorene cijene.

**POLICE OSIGURANJA**

Članak 9.

**Polica opće odgovornosti prema trećim stranama**

U svrhu osiguranja od odgovornosti za štetu nastalu trećim osobama tijekom izvršavanja osigurane djelatnosti uslijed nastanka smrti, povrede zdravlja/tijela treće osobe ili oštećenja/uništenja stvari treće osobe, Izvođač mora posjedovati policu od opće odgovornosti prema trećim stranama u visini vrijednosti nabave.

Kao dokaz da je ugovorio odgovarajuću vrstu osiguranja, Izvođač je obvezan dostaviti presliku važeće police osiguranja ili potvrdu osiguravajućeg društva o osiguranju traženih rizika u periodu građenja u roku od 2 (dva) dana od dana sklapanja ugovora, a ukoliko to ne učini, Naručitelj ima pravo jednostrano raskinuti Ugovor i naplatiti jamstvo za uredno ispunjenje ugovora.

**BANKARSKA GARANCIJA ZA UREDNO IZVRŠENJE RADOVA**

Članak 10.

Izvođač se obvezuje u roku 10 (deset) dana od dana sklapanja ovog Ugovora predati Naručitelju bankarsku garanciju za uredno izvršenje radova plativo na prvi pisani poziv, bez prava prigovora, bezuvjetnu i neopozivu bankarsku garanciju (osim važenja i iznosa prema ovom Ugovoru) ili troškova za Naručitelja prilikom pozivanja, s iznosom od 10% (deset posto) ukupne vrijednosti ugovorenih radova (bez PDV-a) i rokom važenja od 12 (dvanaest) mjeseci od dana potpisa ugovora čime Izvođač jamči za rokove, solidnost i kvalitetu svih ugovorenih radova te potpisivanja sve potrebne dokumentacije iz Članka 5 ovog Ugovora, uključujući zapisnik o primopredaji. Ukoliko Izvođač u predviđenom roku ne dostavi bankarsku garanciju za uredno izvršenje radova, smatrat će se da je odustao od ponude. Naručitelj će u tom slučaju naplatiti jamstvo za ozbiljnost ponude.

**BANKARSKA GARANCIJA ZA JAMSTVENI ROK SUSTAVA**

Članak 11.

Izvođač daje bankarsku garanciju na kompletni sustav (radove i opremu) fotonaponske ICT elektrane, što uključuje svu opremu i radove potrebne za ispravan rad fotonaponske elektrane i funkcionalnosti sustava na način da isti isporučuje traženi rezultat sukladno članku 17. prijedloga Ugovora u trajanju od \_\_\_\_\_\_\_\_ godina.

Ako je na pojedini dio fotonaponske elektrane isteklo ponuđeno tvorničko jamstvo definirano troškovnikom, trošak nabavke novog dijela pokriven je ovim jamstvom u ponuđenom periodu jamstvenog roka.

Izvođač se obvezuje Naručitelju, u roku od 10 (deset) dana od dana potpisa Zapisnika o primopredaji radova, predati jamstvo u obliku bankarske garancije plativo na prvi pisani poziv, bez prava prigovora, bezuvjetnu i neopozivu bankarsku garanciju i bez ograničenja prijenosa prava primitka plaćanja po garanciji ili drugih ograničenja (osim važenja i iznosa prema ovom Ugovoru) ili troškova za Naručitelja prilikom pozivanja, za period jamstvenog roka sustava u iznosu od 10% ugovorene cijene nabave bez PDV-a u trajanju ponuđenog jamstvenog roka.

Trajanje bankarske garancije = Jn (ponuđeni broj godina jamstvenog roka)

Ako Izvođač nije u mogućnosti ishodovati bankarsku garanciju na puno trajanje perioda jamstvenog roka dopušteno je dostaviti novu bankarsku garanciju pod istim uvjetima prije isteka važenja prethodne bankarske garancije s time da najkraće trajanje pojedine bankarske garancije je 5 godina.

Ovu garanciju Naručitelj će aktivirati u slučaju da odabrani Izvođač u periodu jamstvenog roka ne ispuni svoju obvezu sukladno ovom Članku Ugovora koju ima po osnovi jamstva ili ne dostavi novu bankarsku garanciju u roku mjesec dana prije isteka prethodne. Neiskorišteno jamstvo će biti vraćeno Izvođaču u roku od 10 (deset) dana po uredno izvršenim radovima, odnosno po isteku njegova važenja.

U slučaju potrebe za aktivacijom bankarske garancije za jamstveni rok sustava, Naručitelj zadržava pravo sudskim putem zahtijevati naknadu pune štete, što osobito uključuje buduće troškove koje bi Naručitelj trebao podmiriti radi naknadnog angažiranja drugog gospodarskog subjekta koji može pružati usluge održavanja i tehničke podrške identične ili slične uslugama pokrivenima jamstvom, sve do isteka ugovorenog jamstvenog roka.

Bilo kakvo kršenje obveza iz jamstva smatrat će se teškim profesionalnim propustom koji dovodi u pitanje integritet ponuditelja kao gospodarskog subjekta u javnoj nabavi sukladno članku 254. stavak 1. točka 3. Zakona o javnoj nabavi te će Naručitelj u tom slučaju poduzeti sve potrebne radnje za isključenje/diskvalifikaciju gospodarskog subjekta u svim budućim nabavnim postupcima u Republici Hrvatskoj, sukladno navedenom Zakonu.

Ukoliko Izvođač ne dostavi bankarsku garanciju za period jamstvenog roka u roku od 10 (deset) dana od dana potpisivanja Zapisnika o primopredaji radova, Naručitelj će naplatiti jamstvo za uredno izvršenje ugovora.

**PODUGOVARANJE**

Članak 12.

Ugovorne strane utvrđuju da je Izvođač, prema Ponudi br. \_\_\_\_\_\_\_\_ od \_\_\_\_\_\_\_\_ dio Ugovora dao u podugovor Podizvoditeljima na sljedeći način:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, tvrtka, sjedište, zakonski zastupnik podizvoditelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(OIB i broj računa podizvoditelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vrsta i količina radova koje će izvesti prema troškovniku)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Članak 13.

Za radove koje će izvesti Podizvoditelj, Naručitelj se obvezuje neposredno platiti Izvođaču.

Davanje ugovora u podugovor u nijednom slučaju ne utječe na odgovornost Izvođača za izvršenje cjelokupnog predmeta ovog Ugovora.

Članak 14.

Izvođač je u jamstvenom roku obavezan započeti s otklanjanjem svih utvrđenih nedostataka u roku do 1 (jednog) kalendarskog dana po obavijesti/pozivu Naručitelja.

Ukoliko se nedostatak, zbog kojeg je proizvodni kapacitet elektrane smanjen, ne otkloni u roku 30 (trideset) kalendarskih dana, Izvođač je obavezan nadoknaditi Naručitelju troškove povećanog otkupa električne energije za razdoblje kad je elektrana bila izvan funkcije ili ograničenog kapaciteta.

Količina električne energije koju je Naručitelj zbog nedostataka elektrane morao dokupiti izračunati će se po formuli E= D\*Epd\* (1-Ep/Eu) (kWh) gdje je:

D= broj dana kada je elektrana bila van funkcije

Epd= prosječna dnevna proizvodnja elektrane od početka rada do pojave nedostatka (kWh)

Ep= Proizvodni kapacitet elektrane (%)

Eu= Ukupni kapacitet elektrane (%)

Članak 15.

Jamstvo ne pokriva troškove popravka oštećenja na sustavu koja su nastala kao posljedica:

* nemara, lošeg ili nepravilnog korištenja i/ili održavanja sustava,
* štete nastale zbog upotrebe nečistog i/ili pogrešnih sredstava za čišćenje,
* štete nastale kao posljedica utjecaja okoline (padavine, smola drveća i slično),
* štete nastale kao posljedica prirodnih pojava (oluja, tornado, udar groma, poplava, potres),
* nestručnog popravka ili servisiranja.

Članak 16.

Prava iz jamstva prestaju ako se :

* sustav popravlja, servisira ili demontira u cjelini ili djelomično bez suglasnosti Izvođača sustava,
* ugrađuje dodatnu opremu bilo koje vrste bez suglasnosti Izvođača sustava,
* ugrađuju rezervni dijelovi i oprema koji nisu odobreni od Izvođača sustava,
* sustav prepravlja bez odobrenja Izvođača sustava.

**ZAVRŠNE ODREDBE**

Članak 17.

Izvođač jamči Naručitelju referentnu godišnju proizvodnju integrirane fotonaponske ICT elektrane iz Članka 1. ovog ugovora u iznosu od 373.725 kWh.Trajanje jamstva referentne godišnje proizvodnje integrirane fotonaponske ICT elektrane iz Članka 1. ovog ugovora iznosi \_\_\_ godina (unijeti broj godina iz ponude, kriterij „Jamstveni rok (J)“), računajući od dana primopredaje elektrane.

Izvođač se obvezuje nadoknaditi Naručitelju izgubljeni prihod razlike od planiranog prihoda u odnosu na referentnu godinu ukoliko je razlika proizvodnje integrirane fotonaponske ICT elektrane iz Članka 1. ovog Ugovora, u normalnom radu i bez kvarova, veća od 5% (pet posto) u odnosu na referentnu proizvodnju od 373.725 kWh.

Izvođač se obvezuje da će se mjerenje ukupne godišnje proizvedene energije iz integrirane fotonaponske ICT elektrane iz Članka 1. ovog Ugovora, vršiti na brojilu iz troškovnika na AC strani koje posjeduje MID certifikat.

Očekivana godišnja proizvodnja integrirane fotonaponoske ICT elektrane iz Članka 1, ovog Ugovora umanjuje se godišnje za 1% (jedan posto) u odnosu na proizvodnju integrirane fotonaponske ICT elektrane iz prethodne godine zbog degradacije snage fotonaponskih modula. Za prvu godinu rada fotonaponske elektrane kao očekivana godišnja proizvodnja uzima se proizvodnja referentne godine.

Cijena kWh za izgubljeni prihod definira se kao važeća cijena kWh električne energije Naručitelja za promatranu godinu uvećana za naknadu za obnovljive izvore energije.

Članak 18.

Sastavnim dijelom ovog ugovora smatraju se:

* Troškovnik
* Bankarska jamstva
* Police osiguranja definirane ovim Ugovorom.

Članak 19.

Za sva pitanja koja nisu uređena ovim Ugovorom, primjenjuju se odredbe Zakona o obveznim odnosima te odredbe drugih propisa važećih na području Republike Hrvatske.

Odgovornost Izvođača za štetu koja može nastati iz ovog Ugovora ograničena je do maksimalnog iznosa svih plaćanja koje je Naručitelj izvršio prema Izvođaču temeljem ovog Ugovora do nastupa štetnog događaja.

Članak 20.

Naručitelj i Izvođač su suglasni da će sve sporove koji proizlaze iz ovog Ugovora rješavati sporazumno, a u nemogućnosti mirnog rješavanja spora, ugovaraju nadležnost Trgovačkog suda u Zagrebu.

Članak 21.

Ovaj ugovor sastavljen je u 6 (šest) jednakih primjera, za svaku ugovornu stranu po 3 (tri) primjerka, koje ugovorne strane u znak prihvata prava i obveza iz ovog Ugovora potpisuju po osobama ovlaštenim za zastupanje.

Ovaj Ugovor stupa na snagu na dan kad ga potpišu svi ovlašteni predstavnici obiju ugovornih strana.

Broj:

Datum:

Naručitelj: Izvođač:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_